Page:Gude Wallace.pdf/6

 The gudewife had an auld gudeman;

By gude Wallace he stiffly stude,

Till ten o' the fifteen Englishmen

Lay before the door in their blude.

The other five he took alive,

To the greenwood as they ran;

And he has hanged them, bot mercie,

Up hich upon a grain.

Now he is on to the North Inch gone,

Where the May was washing tenderlie.

"Now, by my sooth," said the gude Wallace,

"It's been a sair day's wark to me."

He's put his hand in his pocket,

And pulled out twenty pounds;

Says, "Tak' ye that, ye weel-faured May,

For the gude luck o' your half-croun."

Full five-and-twenty men he slew,

Five hanged upon a grain;

On the morn he sat, wi' his merry-men a',

In Lochmaben toun at dine.

was a lord,

A lord of mickle land;

He used to wear a coat of gold,

But now his grave is green.

Now he has wooed the young Countess,

The Countess of Balquhin,

And given her for a morning gift,

Strathbogie and Aboyne.